**Ministru kabineta noteikumu projekta “Grozījumi Ministru kabineta 2013.gada 10.septembra noteikumos Nr.815 “Eiropas Ekonomikas zonas finanšu instrumenta 2009.-2014.gada perioda programmas “Nacionālā klimata politika” īstenošanas kārtība”” sākotnējās ietekmes novērtējuma ziņojums** **(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2013.gada 10.septembra noteikumos Nr.815 “Eiropas Ekonomikas zonas finanšu instrumenta 2009.-2014.gada perioda programmas “Nacionālā klimata politika” īstenošanas kārtība”” (turpmāk – MK noteikumu projekts) ir izstrādāts, pamatojoties uz Eiropas Ekonomikas zonas finanšu instrumenta 2009. – 2014.gada perioda programmas “Nacionālā klimata politika” (turpmāk – programma) 2013.gada 6.marta līguma starp Finanšu instrumentu komiteju un Latvijas Republikas Finanšu ministriju (turpmāk – programmas līgums), 2014.gada 8.maijā un 2015.gada 4.martā veiktajiem grozījumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 10.septembra noteikumi Nr.815 “Eiropas Ekonomikas zonas finanšu instrumenta 2009.-2014.gada perioda programmas “Nacionālā klimata politika” īstenošanas kārtība” (turpmāk – MK noteikumi Nr.815) nodrošina programmas ieviešanu saskaņā ar Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda tiesisko regulējumu, tai skaitā ar 2011.gada 18.janvāra donorvalstu noteikumiem par Eiropas Ekonomikas zonas finanšu instrumenta ieviešanu 2009.-2014.gadā (turpmāk – donorvalstu noteikumi) un programmas līgumu. MK noteikumu projekts ir sagatavots ar mērķi nodrošināt programmas īstenošanu atbilstoši programmas līguma un donorvalstu noteikumu nosacījumiem.  2014.gada 8.maijā un 2015.gada 4.martā ir apstiprināti programmas līguma grozījumi. Ar minētajiem grozījumiem no programmas līguma ir izslēgti noteikumi par to, ka programmas aktivitāšu ietvaros netiešās izmaksas ir neattiecināmas, izslēgts programmas iznākuma rādītājs “samazinātas kopējās siltumnīcefekta gāzu emisijas līdz 4300 t CO2 gadā”, kā arī ir veikta finansējuma pārdale no programmas administrēšanai pieejamā finansējuma uz programmas neliela apjoma grantu shēmas atklātā konkursa “Kapacitātes celšana pētījumiem un pasākumiem sabiedrības zināšanu uzlabošanai par klimata pārmaiņām un to radītajām sekām” (turpmāk – grantu shēmas konkurss) projektu īstenošanai pieejamo finansējumu 268 265 *euro* apmērā. Tā kā grantu shēmas konkursa projektu īstenošanas perioda beigu termiņš ir 2016.gada 30.aprīlis, tad MK noteikumu projektu nepieciešams apstiprināt pēc iespējas īsākā laika periodā.  Pamatojoties uz 2015.gada 4.martā apstiprinātajiem programmas līguma grozījumiem, kas tika veikti pēc nepieciešamā programmas administratīvo izmaksu izvērtējuma, ar noteikumu projektu ir paredzēts precizēt finansējuma sadalījumu programmas aktivitātēm, veicot finansējuma pārdali no programmas administrēšanai pieejamā līdzfinansējuma uz programmas grantu shēmas projektu konkursa īstenošanai pieejamo līdzfinansējumu 268 265 *euro* apmērā. Tādējādi grantu shēmas konkursam kopējais programmas līdzfinansējums tiks palielināts no 1 718 044 *euro* uz 1 986 309 *euro*, bet programmas administrēšanai kopējais programmas līdzfinansējums tiks samazināts no 1 025 550 *euro* uz 757 285 *euro*. Šie grozījumi veicinās MK noteikumu Nr.815 6.3.2.apakšpunktā minētā programmas iznākuma rādītāja “īstenoti septiņi pētījumi par klimata pārmaiņu pētījumu metodoloģijām, rādītāju sistēmām un horizontālajiem jautājumiem” sasniegšanu.  Tāpat, balstoties uz 2015.gada 4.martā apstiprinātajiem programmas līguma grozījumiem, ir nepieciešams precizēt programmas iznākuma un rezultāta rādītājus nosakot, ka programmas iznākuma rādītājs “samazinātas kopējās siltumnīcefekta gāzu emisijas līdz 4300 t CO2 gadā” attiecas uz programmas rezultāta rādītājiem.  2015.gada 18.februāra programmas Sadarbības komitejas sēdē tika pieņemts lēmums nodrošināt iespēju programmas apsaimniekotājam piedalīties un saņemt līdzfinansējumu sadarbības tīkla veidošanas, pieredzes, zināšanu, labās prakses piemēru apmaiņas pasākumu organizēšanai divpusējās sadarbības fonda ietvaros. Atbilstoši 2014.gada 1.jūlija donorvalstu noteikumu grozījumiem arī starptautiskās organizācijas var piedalīties sadarbības tīkla veidošanas, pieredzes, zināšanu, labās prakses piemēru apmaiņas pasākumos divpusējās sadarbības fonda ietvaros, tādejādi tiek paplašināts divpusējā sadarbības fonda mērķa grupu loks. Tāpat ar MK noteikumu projektu plānots precizēt nosacījumus, kas veicinātu divpusējās sadarbības fonda ietvaros plānoto rezultātu sasniegšanu un finansējuma apguvi. Tiek atcelts ierobežojums attiecībā uz pieļaujamo divpusējās sadarbības pasākumu skaitu vienai institūcijai, kā arī pagarināts pasākumu īstenošanas termiņš, tādējādi atvieglojot nosacījumus divpusējās sadarbības fonda finansējuma saņēmējiem.  Ar MK noteikumu projektu ir paredzēts arī precizēt izmaksu attiecināmības nosacījumus. Programmas līgumā tika noteikts, ka programmas aktivitāšu īstenošanai netiešās izmaksas ir neattiecināmas, tomēr pēc konsultācijām ar Finanšu instrumentu biroju tika secināts, ka šis nosacījums nav pamatots programmas īstenošanas ietvaros un rada šķēršļus programmas aktivitāšu veiksmīgai īstenošanai. 2014.gada 8.maijā stājās spēkā programmas līguma grozījumi, kas minēto nosacījumu izslēdza, līdz ar to nepieciešams MK noteikumos Nr.815 izslēgt nosacījumu, kas nosaka, ka programmas ietvaros iepriekš noteikto projektu netiešās izmaksas ir neattiecināmas. Tāpat ar MK noteikumu projektu tiks noteikts, ka programmas ietvaros ir attiecināmas tehniskā aprīkojuma amortizācijas izmaksas atbilstoši donorvalstu noteikumu 7.3.panta 1.daļas “c” punktam.  Atbilstoši spēkā esošajos MK noteikumos Nr.815 noteiktajam, visas ar iepriekš noteiktā projekta īstenošanu saistītās izmaiņas līdzfinansējuma saņēmējs saskaņo ar Valsts reģionālās attīstības aģentūru (turpmāk – aģentūra). Ņemot vērā programmas specifiku un projekta iesniegumu detalizācijas pakāpi, nebūtiskas izmaiņas (piemēram, nelielas atkāpes no laika grafika, par nelielu summu pārsniegtas plānotās izmaksas kādā no budžeta pozīcijām, ko iespējams segt no ietaupījuma citā budžeta pozīcijā, u.c., neietekmējot konkrētajam pasākumam paredzēto finansējumu un laika grafiku) projektu īstenošanā notiek nepārtraukti. Tas rada nesamērīgu administratīvo slogu gan līdzfinansējuma saņēmējiem, gan aģentūrai. Jaunā MK noteikumu Nr.815 redakcija ļaus ātrāk reaģēt uz nelielām izmaiņām projektu īstenošanā, jo nebūs nepieciešams veikt līguma grozījumus pie nelielām izmaiņām projekta īstenošanas gaitā. Lai mazinātu administratīvo slogu, līdzfinansējuma saņēmējs ziņo par plānotajām izmaiņām aģentūrai, bet aģentūra piemēro klusēšanas – piekrišanas principu šādu nelielu izmaiņu saskaņošanā. Izmaiņas ir arī ierosinātas, lai nodrošinātu vienādu pieeju iepriekš noteikto projektu īstenošanas uzraudzībai ar Norvēģijas finanšu instrumenta 2009.-2014.gada perioda programmu “Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālām iestādēm” (Ministru kabineta 2013.gada 26.februāra noteikumi Nr.111 “Norvēģijas finanšu instrumenta 2009.-2014.gada perioda programmas “Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālām iestādēm” īstenošanas kārtība”).  Tāpat MK noteikumos Nr.815 ir veikts tehnisks labojums, precizējot iepriekš noteiktā projekta nosaukumu atbilstoši programmas līgumā noteiktajam. |
| 3. | Projekta izstrādē iesaistītās institūcijas | MK noteikumu projektu izstrādāja Vides aizsardzības un reģionālās attīstības ministrija (turpmāk – VARAM) sadarbojoties ar aģentūru. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība kopumā, projektu īstenotāji programmas ietvaros, kā arī grantu shēmas konkursa projektu iesniedzēji, kuru projekti tiek atbalstīti finansējuma pārdales rezultātā. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts, salīdzinot ar spēkā esošo tiesisko regulējumu, novērš pretrunas starp dažādu normatīvo aktu normām un rada skaidrākus nosacījumus programmas līdzfinansējuma saņēmējiem. Tas neparedz mainīt MK noteikumos Nr.815 noteikto programmas mērķi un īstenošanas nosacījumus, līdz ar to tiesiskā regulējuma ietekme uz tautsaimniecību nemainīsies, salīdzinot ar esošo regulējumu.  MK noteikumu projekts paredz tādas izmaiņas spēkā esošo MK noteikumu Nr.815 regulējumā, kuru rezultātā samazināsies administratīvais slogs projektu ieviešanā un uzraudzībā, kā arī tiks vienkāršota procedūra divpusējas sadarbības fonda pasākumu īstenošanai un paplašināts mērķa grupu loks, kas veicinās starptautisko sadarbību.  MK noteikumu projekts tiešā veidā neietekmē uzņēmējdarbības vidi. Sabiedrības grupām un institūcijām MK noteikumu projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | MK noteikumu projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.g.** | **2017.g.** | **2018.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | - | - | - | - | - |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** | - | - | - | - | - |
| 2.1. valsts pamatbudžets: |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets: |  |  |  |  |  |
| **3. Finansiālā ietekme:** | - | - | - | - | - |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | - | - | - | - | - |
| 7. Cita informācija | 2011.gada 28.aprīlī tika parakstīts Saprašanās memorands starp Latvijas Republiku, Īslandi, Lihtenšteinas Firstisti un Norvēģijas Karalisti par Eiropas Ekonomikas zonas finanšu instrumenta ieviešanu 2009.–2014.gadā (turpmāk – Saprašanās memorands), kas apstiprināts ar Ministru kabineta 2011.gada 29.marta noteikumiem Nr.251 “Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas finanšu instrumenta ieviešanu 2009.–2014.gadā”.  Saskaņā ar Saprašanās memoranda B pielikuma 3.punktu, 10 365 000 *euro* paredzēti programmas ieviešanai, kuras īstenotājs ir VARAM kā programmas apsaimniekotājs. Saskaņā ar programmas līgumu kopējais programmai pieejamais finansējums ir 11 205 406 *euro*.  MK noteikumu projektam nav tiešas ietekmes uz valsts budžetu, jo finansējums tiek pārdalīts apstiprinātā programmas budžeta ietvaros, programmas administratīvo izmaksu finansējumu 268 265 *euro* apmērā pārdalot grantu shēmas konkursa projektu finansēšanai.  Programmas iepriekš noteikto projektu, atklātā konkursa, divpusējās sadarbības fonda, papildu pasākumu īstenošanai pieejamais programmas līdzfinansējums netiek mainīts. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Tika veikti grozījumi Ministru kabineta 2014.gada 20.maija noteikumos Nr.257 “Eiropas Ekonomikas zonas finanšu instrumenta 2009.–2014. gada perioda programmas "Nacionālā klimata politika" neliela apjoma grantu shēmas projektu iesniegumu atklāta konkursa “Kapacitātes celšana pētījumiem un pasākumiem sabiedrības zināšanu uzlabošanai par klimata pārmaiņām un to radītajām sekām” nolikums”” (turpmāk – MK noteikumi Nr.257), precizējot grantu shēmas konkursam pieejamo kopējo programmas līdzfinansējumu un sadalījumu pa atbalsta jomām. |
| 2. | Atbildīgā institūcija | Par MK noteikumu projekta izstrādi atbildīga VARAM. |
| 3. | Cita informācija | MK noteikumu Nr.257 grozījumi tika virzīti vienlaicīgi ar MK noteikumu projekta virzību. Par iepriekš minēto normatīvo aktu Finanšu ministrija sniedza atzinumu bez iebildumiem 2015.gada 30.martā (Nr. A-VARAM/16/1796), bet Tieslietu ministrija bez iebildumiem saskaņoja 2015.gada 7.aprīlī (Nr. 1-9.1/402). MK noteikumu Nr.257 grozījumi apstiprināti 2015.gada 14.aprīļa Ministru kabineta sēdē un stājās spēkā 2015.gada 18.aprīlī. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | MK noteikumu projekts šo jomu neskar | | | |
| 2. | Citas starptautiskās saistības | | | MK noteikumu projekts atbilst Saprašanās memorandā noteiktajām saistībām. | | | | |
| 3. | Cita informācija | | | MK noteikumu projekts šo jomu neskar | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | MK noteikumu projekts šo jomu neskar | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| MK noteikumu projekts šo jomu neskar | | MK noteikumu projekts šo jomu neskar | | | MK noteikumu projekts šo jomu neskar | | MK noteikumu projekts šo jomu neskar |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar | | | | | |
| Cita informācija | | Nav | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Ar MK noteikumu projektu tiek ieviesti Finanšu instrumenta biroja veiktie programmas līguma grozījumi, kas stājās spēkā 2014.gada 8.maijā un 2015.gada 4.martā. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Programmas līguma grozījumu ietvaros par 268 265 *euro* tika samazināts programmas administrēšanai pieejamais programmas līdzfinansējums un attiecīgi palielināts programmas grantu shēmas konkursa līdzfinansējums papildus projektu līdzfinansēšanai. Līdz ar to aģentūrai kā grantu shēmas konkursa īstenotājam jānodrošina papildus projektu finansēšana grantu shēmas konkursa ietvaros. Programmas līguma grozījumi, kas saistīti ar programmas līdzekļu attiecināšanu un programmas iznākuma rādītāja dzēšanu neuzliek papildu starptautiskās saistības un tādējādi konkrēti veicamie pasākumi šo saistību izpildei nav nepieciešami. | | | Uzdevumu izpilde, kas aprakstīta A ailē ir uzsākta. | | | Tiek plānots, ka paredzētās saistības tiks izpildītas pilnībā. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Saistības, kas norādītas A ailē nav pretrunā ar jau esošajām Latvijas Republikas starptautiskajām saistībām. | | | | |
| Cita informācija | | | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu tiešā veidā neskar.  Informācija par konkursa rezultātiem un apstiprinātajiem projektiem tiek publicēta aģentūras un VARAM mājaslapās.  Atklāta konkursa līdzfinansējuma saņēmēju informēšanai 2015.gada 26.martā un 16.aprīlī notika informatīvi semināri par projektu ieviešanas nosacījumiem, kā arī iespējām un nosacījumiem divpusējās sadarbības fonda pasākumu īstenošanai. |
| 2. | Sabiedrības līdzdalība projekta izstrādē | Sabiedrības līdzdalība tika nodrošināta informatīvo semināru laikā 2015.gada 26.martā un 16.aprīlī, kur līdzfinansējuma saņēmēji tika informēti par plānotajiem MK noteikumu Nr.815 grozījumiem saistībā ar divpusējā sadarbības fonda nosacījumiem. |
| 3. | Sabiedrības līdzdalības rezultāti | Informatīvo semināru laikā līdzfinansējuma saņēmēji izteica atbalstu plānotajiem grozījumiem attiecībā uz divpusējās sadarbības fonda pasākumu īstenošanu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | MK noteikumu projekta izstrādi nodrošina VARAM kā programmas apsaimniekotājs. VARAM un aģentūra savas kompetences ietvaros nodrošina MK noteikumu projekta nosacījumu ieviešanu. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Ar MK noteikumu projektu tiek paplašināta VARAM kompetence, nodrošinot iespēju VARAM piedalīties un saņemt līdzfinansējumu sadarbības tīkla veidošanas, pieredzes, zināšanu, labās prakses piemēru apmaiņas pasākumu organizēšanai divpusējās sadarbības fonda ietvaros. Tāpat tiek noteikts, ka aģentūra var apstiprināt nenozīmīgus grozījumus iepriekš noteikto projektu līgumos, piemērojot klusēšanas – piekrišanas principu. |
| 3. | Cita informācija | Nav |

Iesniedzējs:

Vides aizsardzības un reģionālās attīstības ministrs Kaspars Gerhards

Vīza:

Valsts sekretārs Guntis Puķītis

11.05.2015., 11:30

2400

J. Gorbunovs, 67026485

janis.gorbunovs@varam.gov.lv